CELEX: 32017R0949
Language: hr
Date: 2017-06-02 00:00:00
Title: Provedbena uredba Komisije (EU) 2017/949 оd 2. lipnja 2017. o utvrđivanju pravila za primjenu Uredbe (EZ) br. 1760/2000 Europskog parlamenta i Vijeća u pogledu konfiguracije identifikacijskog broja za goveda te o izmjeni Uredbe Komisije (EZ) br. 911/2004 (Tekst značajan za EGP. )

3.6.2017   
               
               
                  HR
               
               
                  Službeni list Europske unije
               
               
                  L 143/1
               
            PROVEDBENA UREDBA KOMISIJE (EU) 2017/949
      оd 2. lipnja 2017.
      o utvrđivanju pravila za primjenu Uredbe (EZ) br. 1760/2000 Europskog parlamenta i Vijeća u pogledu konfiguracije identifikacijskog broja za goveda te o izmjeni Uredbe Komisije (EZ) br. 911/2004
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1760/2000 Europskog parlamenta i Vijeća od 17. srpnja 2000. o uvođenju sustava označivanja i registracije životinja vrste goveda, označivanju goveđeg mesa i proizvoda od goveđeg mesa i stavljanju izvan snage Uredbe Vijeća (EZ) br. 820/97 (1), a posebno njezin članak 4. stavak 3. točku (c),
      budući da:
      
                  (1)
               
               
                  Uredbom (EZ) 1760/2000 utvrđena su pravila u pogledu označivanja i registracije goveda. Kako bi se moglo slijediti premještanja životinja tom je Uredbom utvrđeno da sve životinje moraju biti označene s pomoću barem dva sredstva za označivanje životinja navedena u Prilogu I. toj Uredbi, koja nose isti jedinstveni identifikacijski broj. Sredstva za označivanje životinja navedena u tom Prilogu uključuju konvencionalnu ušnu markicu i elektroničku oznaku u obliku elektroničke ušne markice ili bolusnog transpondera ili injekcijskog transpondera.
               
            
                  (2)
               
               
                  Uredbom (EZ) br. 1760/2000, kako je izmijenjena Uredbom (EU) br. 653/2014 (2), utvrđeno je da će pravila za konfiguraciju identifikacijskog broja biti utvrđena provedbenim aktima.
               
            
                  (3)
               
               
                  Da bi bila u skladu sa standardima Međunarodne organizacije za normizaciju (ISO) za identifikaciju životinja, najprikladnija konfiguracija identifikacijskog broja za goveda jest dvoslovna abecedna oznaka države ili troznamenkasta brojčana oznaka države u kombinaciji s brojem pojedine životinje koji se sastoji od najviše 12 znamenaka.
               
            
                  (4)
               
               
                  Osim toga konfiguracijom identifikacijskog broja koju treba utvrditi ovom Uredbom trebalo bi osigurati funkcioniranje jedinstvenog tržišta ne samo za goveda nego i za ovce i koze, u pogledu kojih se takva konfiguracija identifikacijskog broja zahtijeva u skladu s Uredbom Vijeća (EZ) br. 21/2004 (3), bez obzira na sredstva za označivanje uvedena u različitim državama članicama.
               
            
                  (5)
               
               
                  Uredbom Komisije (EZ) br. 911/2004 (4) utvrđen je oblik kodificiranja koji se upotrebljava za identifikaciju države članice podrijetla zajedno s podacima o pojedinoj životinji koji se trebaju nalaziti na vidljivim ušnim markicama. Taj se kodificirani oblik identifikacije sastoji od dvoslovne abecedne oznake države i broja pojedine životinje od najviše 12 znamenaka.
               
            
                  (6)
               
               
                  Konfiguracija identifikacijskog broja za goveda trebala bi biti primjenjiva i za konvencionalne ušne markice i za elektroničke oznake i takvi bi brojevi trebali biti interoperabilni, elektronički zamjenjivi i čitljivi u svim državama članicama. U skladu s tim, Uredbu (EZ) br. 911/2004 trebalo bi izmijeniti tako da upućuje na identifikacijski broj koji se utvrđuje ovom Uredbom.
               
            
                  (7)
               
               
                  Člankom 1. stavkom 2. Uredbe (EZ) br. 911/2004 utvrđeno je da Španjolska, Irska, Italija, Portugal i Ujedinjena Kraljevina mogu zadržati svoj sustav slovnobrojčane oznake za 12 znamenaka koje slijede oznaku zemlje u pogledu životinja oteljenih do 31. prosinca 1999. za Španjolsku, Irsku, Italiju i Portugal, a za Ujedinjenu Kraljevinu u pogledu životinja oteljenih do 30. lipnja 2000. Budući da bi pravila za konfiguraciju identifikacijskog broja za goveda utvrđena ovom Uredbom trebala zamijeniti ona iz članka 1. stavka 2. Uredbe (EZ) br. 911/2004, ovom Uredbom trebalo bi regulirati i to odstupanje.
               
            
                  (8)
               
               
                  Člankom 5. Uredbe (EZ) br. 1760/2000 utvrđeno je da države članice moraju uspostaviti računalnu bazu podataka za goveda u kojoj nadležno tijelo države članice mora evidentirati identifikacijske brojeve goveda. Usto, člankom 4. stavkom 4. te Uredbe utvrđen je datum do kojega države članice moraju osigurati punu operativnost infrastrukture potrebne za upotrebu elektroničke oznake kao službenog sredstva za označivanje goveda. Ta infrastruktura uključuje računalnu bazu podataka.
               
            
                  (9)
               
               
                  Kako bi se olakšao prijelaz s konvencionalnih ušnih markica na elektroničke oznake potrebno je utvrditi privremene mjere za evidentiranje identifikacijskih brojeva goveda u računalnoj bazi podataka dok države članice ne osiguraju punu operativnost infrastrukture potrebne za upotrebu elektroničke oznake.
               
            
                  (10)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Predmet i područje primjene
      Ovom Uredbom utvrđuju se pravila za konfiguraciju identifikacijskog broja za goveda kako je predviđeno u članku 4. stavku 3. točki (c) Uredbe (EZ) br. 1760/2000.
      Članak 2.
      Konfiguracija identifikacijskog broja za goveda
      Identifikacijski broj za goveda navodi se na sredstvu za označivanje kako slijedi:
      
                  (a)
               
               
                  prvi element identifikacijskog broja mora biti oznaka zemlje države članice u kojoj je životinja prvi put označena u obliku dvoslovne abecedne oznake ili troznamenkaste brojčane oznake kako je navedeno u Prilogu;
               
            
                  (b)
               
               
                  drugi element identifikacijskog broja mora biti brojčana oznaka pojedine životinje od najviše 12 znamenaka; međutim Irska, Španjolska, Italija, Portugal i Ujedinjena Kraljevina mogu zadržati svoj sustav slovnobrojčane oznake za 12 znamenaka koje slijede oznaku zemlje u pogledu životinja oteljenih do 31. prosinca 1999. za Irsku, Španjolsku, Italiju i Portugal, a za Ujedinjenu Kraljevinu u pogledu životinja oteljenih do 30. lipnja 2000.
               
            Članak 3.
      Računalna baza podataka
      Nadležno tijelo države članice može u računalnoj bazi podataka za goveda evidentirati, kako je predviđeno u članku 5. Uredbe (EZ) br. 1760/2000, identifikacijski broj u obliku dvoslovne abecedne oznake ili troznamenkaste brojčane oznake iz članka 2. točke (a) ove Uredbe, bez obzira na oznaku zemlje koja se nalazi na sredstvu za označivanje, uz uvjet da je osigurana puna sljedivost goveda.
      Članak 4.
      Izmjene Uredbe (EZ) br. 911/2004
      Uredba (EZ) br. 911/2004 mijenja se kako slijedi:
      
                  1.
               
               
                  U članku 1. stavak 2. zamjenjuje se sljedećim:
                  „2.   Znakovi od kojih se sastoji identifikacijski broj na ušnim markicama utvrđeni su člankom 2. Provedbene uredbe Komisije (EU) 2017/949 (*1).
                  
                     (*1)  Provedbena uredba Komisije (EU) 2017/949 od 2. lipnja 2017. o utvrđivanju pravila za primjenu Uredbe (EZ) br. 1760/2000 Europskog parlamenta i Vijeća u pogledu konfiguracije identifikacijskog broja za goveda te o izmjeni Uredbe Komisije (EZ) br. 911/2004 (SL L 143, 3.6.2017., str. 1.).”."
						
               
            
                  2.
               
               
                  Prilog I. briše se.
               
            Članak 5.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 2. lipnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 204, 11.8.2000., str. 1.
      
      
         (2)  Uredba (EU) br. 653/2014 Europskog parlamenta i Vijeća od 15. svibnja 2014. o izmjeni Uredbe (EZ) br. 1760/2000 u vezi s elektroničkim označivanjem goveda i označivanjem goveđeg mesa (SL L 189, 27.6.2014., str. 33.).
      
         (3)  Uredba Vijeća (EZ) br. 21/2004 od 17. prosinca 2003. o uspostavi sustava za označivanje i registraciju ovaca i koza i izmjeni Uredbe (EZ) br. 1782/2003 i direktiva 92/102/EEZ i 64/432/EEZ (SL L 5. 9.1.2004., str. 8.).
      
         (4)  Uredba Komisije (EZ) br. 911/2004 od 29. travnja 2004. o provedbi Uredbe (EZ) br. 1760/2000 Europskog parlamenta i Vijeća u pogledu ušnih markica, putnih listova i registara gospodarstava (SL L 163, 30.4.2004., str. 65.).
      
         PRILOG
         Oznake zemalja iz članka 2.:
         
                     Država članica
                  
                  
                     Dvoslovna abecedna oznaka
                  
                  
                     Troznamenkasta brojčana oznaka
                  
               
                     Belgija
                  
                  
                     BE
                  
                  
                     056 
                  
               
                     Bugarska
                  
                  
                     BG
                  
                  
                     100 
                  
               
                     Češka
                  
                  
                     CZ
                  
                  
                     203 
                  
               
                     Danska
                  
                  
                     DK
                  
                  
                     208 
                  
               
                     Njemačka
                  
                  
                     DE
                  
                  
                     276 
                  
               
                     Estonija
                  
                  
                     EE
                  
                  
                     233 
                  
               
                     Irska
                  
                  
                     IE
                  
                  
                     372 
                  
               
                     Grčka
                  
                  
                     EL
                  
                  
                     300 
                  
               
                     Španjolska
                  
                  
                     ES
                  
                  
                     724 
                  
               
                     Francuska
                  
                  
                     FR
                  
                  
                     250 
                  
               
                     Hrvatska
                  
                  
                     HR
                  
                  
                     191 
                  
               
                     Italija
                  
                  
                     IT
                  
                  
                     380 
                  
               
                     Cipar
                  
                  
                     CY
                  
                  
                     196 
                  
               
                     Latvija
                  
                  
                     LV
                  
                  
                     428 
                  
               
                     Litva
                  
                  
                     LT
                  
                  
                     440 
                  
               
                     Luksemburg
                  
                  
                     LU
                  
                  
                     442 
                  
               
                     Mađarska
                  
                  
                     HU
                  
                  
                     348 
                  
               
                     Malta
                  
                  
                     MT
                  
                  
                     470 
                  
               
                     Nizozemska
                  
                  
                     NL
                  
                  
                     528 
                  
               
                     Austrija
                  
                  
                     AT
                  
                  
                     040 
                  
               
                     Poljska
                  
                  
                     PL
                  
                  
                     616 
                  
               
                     Portugal
                  
                  
                     PT
                  
                  
                     620 
                  
               
                     Rumunjska
                  
                  
                     RO
                  
                  
                     642 
                  
               
                     Slovenija
                  
                  
                     SI
                  
                  
                     705 
                  
               
                     Slovačka
                  
                  
                     SK
                  
                  
                     703 
                  
               
                     Finska
                  
                  
                     FI
                  
                  
                     246 
                  
               
                     Švedska
                  
                  
                     SE
                  
                  
                     752 
                  
               
                     Ujedinjena Kraljevina
                  
                  
                     UK
                  
                  
                     826